Incidentul a avut loc la Craiova, la Societatea Lucrări Drumuri şi Poduri Judeţene, instituţie în subordonată Consiliului Judeţean Dolj, şi a fost înregistrat de camera video montată în birou.

Pe filmare se vede cum femeia lua o gustare la birou, când, dintr-o dată, colegul de birou se ridică, îi împinge mâncarea în faţă şi apoi iese din birou, fără explicaţii.

Potrivit Sindicatului Forţa Legii, agresorul este chiar şeful femeii, Valentin Trică, şeful Serviciului marketing, arhivă şi pază al instituţiei.

A doua zi după incident, angajata a suferit un accident vascular la un ochi.

Nici reprezentanţii societăţii şi nici cei ai CJ Dolj nu au putut fi contactaţi de corespondentul MEDIAFAX pentru un punct de vedere referitor la incident.